Grim Fandango

Grim Fandango je računarska igra, avantura izdana od LucasArtsa 1998. godine, a prvenstveno napisana od strane Tima Schafera. To je prva avantura od LucasArtsa koja se odvija u 3D grafičkom okruženju. Kao i kod drugih avanturističkih igara LucasArtsa, igrač mora komunicirati sa drugim likovima, pregledati skupljati i koristiti objekte ispravno da bi riješio zagonetke u igri u cilju napredovanja.

Svijet u Grim Fandangu kombinuje elemente astečkog vjerovanja u život poslije smrti sa stilovima crno bijelih filmova uključujući filmove Malteški soko (film), Na dokovima New Yorka, Casablanca. To je svijet mrtvih u koji dolaze tek preminule osobe, predstavljene kao calaca figure, koje moraju proputovati taj svijet da bi stigle na krajnje odredište, Deveto podzemlje. Priča u igri prati putničkog agenta Manuel "Manny" Calavera koji pokušava spasiti Mercedes "Meche" Colomar, novopridošlu dušu, tokom njenog dugog puta.

Igra je primila pozitivne kritike, najviše za umjetnički dizajn i uopće samu igru. Grim Fandango je primio nekoliko nagrada za računarske igre u vrijeme njenog izlaska, i danas se često uvrštava u liste najboljih igara svih vremena. Ali igra je doživjela komercijalni neuspjeh, što je navelo LucasArts da obustave razvoj avanturističkih igara.

 Igra 

Grim Fandango je avanturistička igra u kojoj igrač kontroliše glavnog lika Manuela Mannyja Calaveru (calavera na španskom znači lobanja), kako prati Mercedes Colomar u svijetu mrtvih. Igra koristi GrimE pokretač, renderuje pozadine u 2D, dok su glavni predmeti i likovi u igri predstavljeni 3D. Igrač kontroliše Mannyjeve pokrete sa tastaturom ili džojstikom. Manny mora skupljati predmete koji se kasnije koriste sa drugim predmetima, okolinom ili drugim likovima u igri u cilju rješavanja zagonetki i napredovanja dalje kroz igru. Za razliku od ranijih igara LucasArtsa, igrač ne dobija informacije o predmetima ili ostalim likovima putem teksta kada se kursor nađe iznad, nego Manny automatski okreće glavu prema predmetima ili likovima kako prolazi pored njih. Manny stupa u kontakt sa drugim likovima putem razgovora da bi dobio savjet šta treba dalje da uradi u cilju rješavanja zagonetki i napredovanja u igri. Kao u većini LucasArtsovih avanturističkih igara, igrač ne može dospijeti u bezizlaznu situaciju koja bi ga spriječila da dalje napreduje u igri zbog eventualne smrti lika ili drugog ograničenja.

 Sinopsis 
 Radnja 

Mjesto radnje Grim Fandanga je zemlja mrtvih, gdje dolaze duše tek preminulih osoba prije nego što stignu u Deveto podzemlje. Za grešnike, put kroz zemlju mrtvih traje četiri godine hodanja i neki ga ne uspiju preći u tom vremenu nego završavaju radeći razne poslove duž cijele zemlje. Naprotiv, bezgrešne duše imaju olakšicu prilikom prolaska kroz zemlju mrtvih, a oni sa najmanje grijehova dobijaju kartu za voz "Broj Devet" (en. Number Nine, skraćeno NN) i prolaze kroz zemlju mrtvih za četiri minute. Putnički agenti iz ministastva smrti dolaze u svijet živih obučeni u crnu odoru sa kosom da bi preuzeli preminulu osobu i doveli u svijet mrtvih, a zatim odlučuju koji vid transporta je preminula osoba zaslužila.

Duše, odnosno preminule osobe, u svijetu mrtvih su predstavljene kao calaca figure. Pored njih u svijetu mrtvih žive i demoni koji pomažu u svakodnevnim stvarima. Duše u svijetu mrtvih mogu doživjeti smrt poslije smrti u slučaju da su upucane klicama iz kojih počinje da raste cvijeće kroz kosti.Buxton, Chris (May 1998). "The Everlasting Adventure". PC Gamer. pp. 48–52. Mnogi likovi u igri su Meksikanci i često se neke španske riječi javljaju u dijalogu koji je na engleskom jeziku. Također, mnogi likovi puše, što je u tradiciji crno bijelih filmova.Grim Fandango Instruction Manual

 Sadržaj 
mini|250px|Glavni likovi koji se pojavljuju u igri
Igra je podjeljena na četiri dijela i svaki dio se dešava 2. novembra u četiri godine.http://www.gamespot.com/features/grim_gg/  Manuel "Manny" Calavera je putnički agent u Ministarstvu za Smrt u El Marrowu. Manny je frustriran zato što mu se dodjeljuju klijenti koji moraju proći četverogodišnji put i zato što mu direktor, Don Copal, prijeti otkazom ako ne nađe bolje klijente. Zatim Manny "krade" klijenta, Mercedes "Meche" Colomar, od njegovog kolege Domino Hurleya. Računar u ministarstvu dodjeljuje Meche četverogodišnji put, iako Manny misli da je zaslužila mjesto na "Broju Devet" radi bezgrešnog života. Nakon što je Meche krenula na put, Manny istražuje i otkriva da Domino i Don su se mješali u sistem i uzimali karte za "Broj devet" za šefa kriminalnog podzemlja Hectora LeMansa, nakon čega ih je on prodavao za velike pare onima što su ih mogli priuštiti. Menny shvata da ne može spriječiti Hectora u svom poslu, nego zajedno sa svojim šoferom, demonom Glottisom, pokušava pronaći Meche na njenom putu kroz Okamenjenu šumu. Tokom puta Manny susreće Salvadora Limonesa, vođu male podzemne organizacije "Savez izgubljenih duša", koja je svjesna Hectorovih planova i traži pomoć od Mannija. Zatim Manny stiže u mali lučki grad Rubacava i čeka Meche da se pojavi.

Nakon jedne godine, grad Rubacava se razvio i Manny je sada vlasnik noćnog kluba u blizini ruba Okamenjene šume. Manny saznaje od Olivije Ofrenda da je Don "upucan klicama" jer je dopustio da se sazna za skandal i da je skoro Meche sa Dominom napustila luku. Manny se upućuje u potragu i nakon godine dana dolazi na rudnik korala na Kraju Svijeta. Tamo Domino drži Meche kao mamac za Mannija. Svi Dominovi klijenti kojima su karte ukradene su također u ovom rudniku gdje rade kao robovi za profit rudnika i da se Hectorov skandal stiša. Domino pokušava ubijediti Mannija da preuzme njegovu poziciju u rudniku jer nema drugog izlaza i tako može provesti vječnost sa Meche, ali on to odbija. Nakon toga Manny pobjeđuje Domina i zajedno sa Meche, Glottisom i ostalim dušama bježi sa Kraja Svijeta.

Ova trojka putuje narednih godinu dana sve dok ne stignu na mjesto gdje voz "Broj devet" ulazi u Deveto podzemlje. Nažalost, čuvar ulaza ne dopušta im da uđu bez karti misleći da su ih prodali. U međuvremenu Glottis teško oboljeva. Manny saznaje od demona na stanici da je jedini lijek za Glottisa taj da treba da se vozi velikom brzinom, jer je on demon brzine. Manny otkriva gorivo s kojim se postiže velika brzina i vraća se zajedno sa Meche i Glottisom u Rubacavu, spašavajući Glottisov život. Trojka se prvo vraća u El Marrow koji je sada pod punom kontrolom Hectora i nosi naziv Nuevo Marrow. Manny se regrupiše sa Salvatoreom i proširenim Savezom izgubljenih duša i uz pomoć Olivije saznaje više o Hectoru. Daljim istraživanjem saznaju da Hector ne samo da krade karte nego i falsifikuje iste prodavajući ih drugima. Manny se pokušava suprotstaviti Hectoru, ali upada u Olivijinu zamku koja ga odvodi u staklenik da ga ubije. Tamo Manny uspjeva pobjediti Hectora, nakon što se Salvatore žrtvovao sprečavajući Oliviju da se umješa. Manny i Meche uspjevaju naći prave karte za "Broj devet", uključujući i kartu koju je Meche trebala dobiti. Manny se potrudio da ostatak karata dođe do pravih vlasnika, a za uzvrat je dobio sopstvenu kartu zbog dobrog djela. Zajedno, Manny i Meche se ukrcavaju na Broj devet i odlaze u Deveto podzemlje.

 Razvoj 
mini|lijevo|150px|Manny Calavera, glavni lik u igri, predstavljen kao Humphrey Bogart
Grim Fandango je dizajnirao Tim Schafer. Schafer je počeo raditi na igri ubrzo nakon što je završio Full Throttle sredinom 1995. Grim Fandango je bio pokušaj LucasArtsa da se vrati u žanr avanturističkih igara. To je bila prva LucasArtsova avantura nakon Labyrintha koja nije koristila SCUMM pokretač, nego GrimE, baziran na Sith pokretaču.http://www.grimfandango.net/?page=articles&pagenumber=2 GrimE pokretač je napravljen u progamskom jeziku Lua. Ovakva odlika je došla nakon interesovanja LucasArtsovog porgamera Breta Mogilefskog za ovaj progamski jezik i Grim Fandango je postala jedna od prvih igara napisana u ovom jeziku. Uspjeh igre je doveo do korištenja Lue u brojnim igrama i aplikacijama uključujući Escape from Monkey Island i Baldur's Gate.http://www.lua.org/history.html

Grim Fandango mješa statičku pre-renderovanu pozadinu sa 3D likovima i objektima. Dio ove odluke se bazira na calaca figurama u trodimenzionalnom prostoru. Razvojni tim je otkrio da upotrebom trodimenzionalnih modela za pre-renderovanje pozadina mogu mijenjati ugao kamere za postizanje više efektivnijih i dramatičnijih uglova za određene scene jednostavnim re-renderovanjem pozadine, umjesto da crtaju pozadinu za tradicionalne 2D avanturističke igre. Tim je prilagodio pokretač da se Mannijeva glava miče zasebno u odnosu na tijelo, tj. da igraču ukaže na važne objekte u blizini. 3D pokretač je također pomogao u koordinaciji između dijaloga i pokreta tijela i ruku likova. Kao dodatak, video snimci su ubačeni u igru, a koji su koristili isti stil kao i likovi i pozadine da se ne bi razlikovali od same igre.

U igri je ukombinovano nekoliko astečkih vjerovanja u život poslije smrti sa motivima Art Decoa iz 1930tih i crno-bijelim filmovima. Astečki motivi u igri su posljedica Schaferove decenijske fascinacije sa folklorom i razgovora sa folkloristom Alanom Dundesom, nakon čega je došao do ideje da je četverogodišnji put duše u životu poslije smrti dobra ideja za avanturističku igru. Schafer je jednom prilikom izjavio: "Tada pomislih, koju ulogu bi osoba voljela igrati u scenariju Dana mrtvih? Osoba bi voljela biti smrt lično. I tako je Manny dobio posao. Tada sam ga zamislio kako preuzima ljude u svijetu živih i dovodi ih u svijet mrtvih, kao da je običan šofer ili taksista. Ideja je bila da Manny ima takav posao da izgleda jako glamurozan radi crnog ogrtača i kose, ali ustvari samo ubija vrijeme." Podjela igre na četiri godine je način podjele zagonetki u samoj igri na četiri diskretna dijela. Svaka godina je podjeljena na nekoliko nelinearnih grana zagonetki koje se moraju riješiti kako bi se napredovalo u narednu godinu.

Nekoliko crno-bijelih filmova su bili inspiracija za igru i likove. Tim Schafer je izjavio da je pravu inspiraciju dobio iz filmova kao Dvostruka obmana, u kojem prodavač osiguranja biva upleten u ubistvo.http://www.gamestudies.org/0301/pearce/ Nekoliko scena u Grim Fandangu su direktno inspirisane filmovima kao što su Malteški soko (film), Treći čovjek, Ostrvo Largo i kao najznačajniji Casablanca.
mini|Omot soundrtacka iz igre
Igra sadrži brojne dijaloge i radi toga mnogi latino glumci su angažovani radi pomoći sa španskim slangom. Među njima su Tony Plana kao Manny, Maria Canals kao Meche, Alan Blumenfeld kao Glottis i Jim Ward kao Hector. Muziku u igri, mješavinu orkestralne muzike, južnoameričke folk muzike, jazza i swinga je komponovao Peter McConnell za LucasArts, a inspiraciju je dobio od Duke Ellingtona, Benny Goodmana, kao i filmskih kompozitora Max Steinera i Adolph Deutscha. Soundtrack iz igre je objavljen kao CD 1998. godine.http://www.amazon.com/Grim-Fandango-Soundtrack-Peter-McConnell/dp/B000J5N2OC/ref=sr_1_12?ie=UTF8&s=music&qid=1206130701&sr=8-12

Originalno, igra je trebala biti objavljena u prvoj polovini 1998. godine, ali je odgođeno; kao rezultat, igra je objavljena par dana prije proslave Dana mrtvih koja se održava 2. novembra. Čak i sa kašnjenjem, tim je morao izbaciti nekoliko zagonetki i likova iz igre, uključujući zagonetku protiv Hectora LeMansa na kraju igre; Schafer je kasnije rekao da bi im trebalo još jedna do dvije godine da ubace u igru sve ideje. Nakon objavljivanja Grim Fandanga, Tim Schafer napušta LucasArts i zajedno sa još nekoliko ljudi angažovanih u razvoj Grim Fandanga osniva Double Fine Productions.

 Prijem 

Grim Fandango je primio gotovo sve pozitivne kritike. GameSpot je ocjenio vizualni dizajn kao "doslijedno dobar"http://www.gamespot.com/pc/adventure/grimfandango/review.html PC Zone je naglasio da je produkcija kostima, likova, muzike i atmosfere odlično urađena. Također su spomenuli da bi se igra mogla i ekranizovati u odličan film.http://www.computerandvideogames.com/article.php?id=3039 San Francisco Chronicle piše da je "Grim Fandango kao divlji ples kroz animiranu avanturu crno-bijelog filma. Njegovi otkačeni likovi, privlačne zagonetke i gotovo
nevidljivo sučelje, dozvoljavaju igraču da se izgubi u igri kao što bi se filmofil izgubio u filmu." Houston Chronicle je izjavio da je zajedno sa Half-Lifeom, Grim Fandango najbolja igra 1998. godine, hvaleći grafiku i komentarišući da je igra "puna i crnog i svijetlog humora".http://www.chron.com/content/chronicle/tech/98/12/18/main.html IGN sumira svoj izvještaj rečenicom da je ovo najbolja avanturistička igra koju su ikad vidjeli.http://pc.ign.com/articles/153/153100p1.html

Igra je primila i nekoliko kritika od medija. Nekolicina ih je izjavilo da su doživjeli poteškoće sa sučeljem i da su uglovi kamere za neke zagonetke loše postavljeni. Korištenje liftova u igri je posebno naznačeno kao problematično.

 Nagrade 

Grim Fandango je primio nekoliko nagrada nakon svog izdavanje 1998. PC Gamer je izabrao igru kao "najbolju avanturističku igru" 1998.http://www.lucasarts.com/company/about/page5.html
Igra je osvojila IGN-ovu titulu "najbolja avanturistička igra godine" 1998. Od GameSpota igra je dobila nagrade: "najbolja E3 igra 1998", "PC avanturistička igra" godine, "PC igra godine", "najbolja PC grafika i umjetnički dizajn" i "najbolja PC muzika". Također je od GameSpota izabrana kao deseti "najbolji PC završetak" od strane čitalaca.http://www.gamespot.com/features/tenspot_readers_endings/1.html Godine 1999. Grim Fandango je osvojio titulu "računarske avanturističke igre godine" na godišnjoj dodjeli nagrada AIAS-a.

Igra je uvrštena i u nekoliko spisaka najboljih igara u narednim godinama. GameSpy je uvrstio igru u njihov "hall of fame" 2004. godine. AdventureGamers je stavio igru na sedmo mjesto najboljih avanturističkih igara svih vremena, 2004. godine.http://www.adventuregamers.com/display.php?id=186&p=15 Godine 2007, IGN je uvrstio Grim Fandango u najboljih 25 PC igara (na 15. mjesto)http://pc.ign.com/articles/772/772285p2.html i u najboljih 100 igara svih vremena (na 36. mjesto).

 Reference 

 Vanjski linkovi 

Fan stranica
On-line recenzija igre

Kategorija:Avanturističke igre
Kategorija:Videoigre LucasArtsa